Headshop Osijek na svojoj je Facebook stranici objavio video snimak krađe koja se dogodila protekle subote oko 20:30 sati u njihovoj trgovini u ulici J.J Strossmayera 39.

Dvojica mladića prvo su autom došli oko 20:22 sati do trgovine i kad su shvatili da kroz vrata ne mogu, vratili su se po dodatnu "opremu". Četiri minute kasnije jedan od njih ponovo izlazi iz auta i s čekićem razbija izlog, ne uzimajući ništa. Auto preparkiravaju malo dalje i zatim se ležerno prošetavaju ispred razbijenog izloga nekoliko puta dok nisu uhvatili priliku da nema prolaznika i iz izloga ukrali nargilje i dali se u bijeg. Djelatnici trgovine, koji su ovaj video nazvali "Pro level lopovi Osijek", ističu kako je pored nargilja odmah stajao i vaporizer vrijedan 1500 kuna, ali ga lopovi nisu "skontali".

Ovi "pametni" lopovi nisu primjetili kameru koja ih je cijelo vrijeme snimala. Na HD snimci lijepo se vide njihova lica i registracijske pločice auta, a kompletna snimka poslana je policiji koja zaista neće imat težak posao.

Sadržaj se nastavlja...

SiB.hr